Жыхары вёскі Вяляцічы адзначалі 16 кастрычніка свята сваёй вёскі. У фае сельскага Дома культуры была размешчана выстава народных умельцаў: вышывальшчыц В.Я. Галуза, Н.К. Кобы, В.Д. Галаўнёвай, валяльшчыцы валёнак А.А. Гермалід, майстра бісерапляцення і лозапляцення Г.Э. Чарняўчык, а таксама фотаработ “Родныя прасторы” вучаніцы Вяляціцкай СШ Аліны Цішкавец і арыгамі вучня Вяляціцкай СШ Яўгена Грука. Гульнёвую праграму “Пакроўскія ігрышчы” праводзілі для гасцей пераапранутыя ў касцюмы скамарохаў і цыган студэнты БДУКіМ.